นายมงคล พฤกษ์วัฒนา อธิบดีกรมโรงงานอุตสาหกรรม เป็นประธานงานกิจกรรมรดน้ำขอพรผู้บริหาร เนื่องในประเพณีสงกรานต์ งานวัด กรอ. ประจำปี 2561
วันอังคารที่ 10 เมษายน 2561 เวลา 10.30 น. นายมงคล พฤกษ์วัฒนา อธิบดีกรมโรงงานอุตสาหกรรม เป็นประธานงานกิจกรรมรดน้ำขอพรผู้บริหาร เนื่องในประเพณีสงกรานต์ งานวัด กรอ. ประจำปี 2561 โดยมีนายประกอบ วิวิธจินดา รองอธิบดีกรมโรงงานอุตสาหกรรม ประธานกรรมการบริหารสวัสดิการกรมโรงงานอุตสาหกรรม นายบรรจง สุกรีฑา รองอธิบดีกรมโรงงานอุตสาหกรรม ผู้บริหาร ข้าราชการ พนักงาน ลูกจ้าง เข้าร่วมงาน เพื่อเป็นการสืบสานขนบธรรมเนียมประเพณีอันดีงามของคนไทย ณ ห้องประชุม 509 ชั้น 5 อาคารกรมโรงงานอุตสาหกรรม
ทั้งนี้ เวลา 14.30 น. นางสุชาดา ดิษยวรรธนะ เลขานุการกรม นำข้าราชการ พนักงาน ลูกจ้าง รถน้ำขอพรร้อยเอกธเนศ จันทกลิ่น รองอธิบดีกรมโรงงานอุตสาหกรรม ณ ห้อง 510 ชั้น 5 อาคารกรมโรงงานอุตสาหกรรม